העשור הראשון של המאה ה-19

[ממוזער|380px|'''משמאל למעלה, עם [כיוון השעון:**: [[נפוליאון בונפרטה]] מוכתר כקיסר האימפריה הצרפתית. נפוליאון יצא במהלך העשור לכיבושים טרנס-אירופיים, אשר לימים יהיו ידועים כ[[מלחמות נפוליאון]] - עימותים אשר שינו לנצח את הפוליטיקה האירופאית; כוכב הלכת הננסי [[קרס (כוכב לכת ננסי)|קרס]] התגלה והוכיח את קיומה של חגורת אסטרואידים בין כוכבי הלכת הפנימיים והחיצוניים של מערכת השמש; הממציא השווייצרי פרנסואה אייזק דה ריבאס פיתח רכב המונע באמצעות גז מימן, אשר היה לרכב הראשון שנוצר עם מנוע בעירה פנימית; עסקת [[רכישת לואיזיאנה]] התקיימה ב-1803 אשר כמעט והכפילה את שטחה של ארצות הברית באותם ימים; ספינת הקיטור [[שארלוט דאנדס (ספינת קיטור, 1801)|שארלוט דאנדס]] הייתה לספינת הקיטור השימושית הראשונה בעולם שהדגימה את המעשיות של כוח קיטור עבור ספינות; [[האיטי]] הכריזה על עצמאותה ב-1804, והפכה למדינה המודרנית העצמאית השנייה באמריקה הצפונית אחרי ארצות הברית, והיחידה בהיסטוריה שקמה כתוצאה ממרד עבדים; בשנת 1804 [[מורפין]] בודד לראשונה בהצלחה מאופיום ויוצר לראשונה כמוצר רפואי נפרד; [[האימפריה הרומית הקדושה]] קרסה באופן רשמי ב־6 באוגוסט 1806 כאשר קיסרה האחרון, [[פרנץ השני, קיסר האימפריה הרומית הקדושה|פרנץ השני]], התפטר מתפקידו.]]

**העשור הראשון של המאה ה-19** החל ב־[[1 בינואר]] [[1800]] והסתיים ב־[[31 בדצמבר]] [[1809]].

עשור זה החל עם שליטתן של [[האימפריה הספרדית]] ו[[האימפריה הפורטוגזית|הפורטוגזית]] ב[[אמריקה הלטינית]], אולם לקראת סוף העשור החלה להיסדק שליטתן ארוכה השנים באזור זה.

מבחינה כלכלית נרשמה בעשור זה אבן דרך משמעותית כאשר הוקמה [[הבורסה לניירות ערך בלונדון|הבורסה המוסדרת הראשונה בעולם בלונדון]].

בעשור זה נוסדה [[אוניברסיטת ברלין]], המזוהה במיוחד עם [[המאה ה-19#שינוי תפיסה באוניברסיטאות|שינוי תפיסה באוניברסיטאות]] שהחל בתקופה זו, ובמהלכו איבדה הדת בהדרגה את מקומה ככוח הדומיננטי בהשפעה על הלך הכוח של האוניברסיטאות, ואת מקומה תפסו רעיונות חדשניים של השכלה ו[[מחקר אמפירי]].

[[קובץ:Colonisation_1800.png|ממוזער|750px|מרכז| הקולוניאליזם בעולם (1800)]]


== אירועים בולטים בעולם ==

=== מלחמות ===
[[קובץ:Napoleon (cropped).jpg|ממוזער|240px|[[נפוליאון הראשון]], אשר הפך לשליט צרפת ב-1799, הוביל במהלך העשור את צרפת [[המלחמות הנפוליאוניות|לכיבוש רוב מערב ומרכז אירופה]]]]
[[קובץ:Attack on Derna by Charles Waterhouse 01.jpg|ממוזער|220x220px|[[המלחמה הברברית הראשונה]]]]
* 1801 - 1805: **המלחמה הַבֶּרְבֶּרִית הראשונה** - בין [[ארצות הברית]] לשליטים ב[[צפון אפריקה]] ה[[האימפריה העות'מאנית|עות'מאנית]] עקב רצונם של האמריקאים להפסיק לשלם [[דמי חסות]] ב.
* 1808 - 1809: **המלחמה הפינית** - מלחמה שהתחוללה בין שוודיה לבין האימפריה הרוסית. כתוצאה מהמלחמה, עבר השליש המזרחי של שוודיה לידי האימפריה הרוסית כדוכסות הגדולה של פינלנד, לימים הרפובליקה של פינלנד.
*1803 - 1815: **המלחמות הנפוליאוניות** - סדרה של עימותים עולמיים שהתרחשו בעיקר באירופה, אך גם במזרח-התיכון, צפון אפריקה ו[[האוקיינוס האטלנטי]]. בכל אחד מהם עמדה צרפת מול קואליציה משתנה של בעלות-ברית, שהתנגדו למסעות הכיבושים שערכה. המלחמות נמשכו עם הפוגות קצרות עד שנת 1815. הן שינו ללא היכר את הצבאות האירופאיים, ונערכו בקנה-מידה רחב שלא נודע כמוהו, בעיקר בשל שיטת גיוס חובה להמונים שאומצה לראשונה.
*1805-1803: **מלחמת בריטניה-מראטה השנייה**  – כחלק ממאבקי כוח פנימיים בתוך [[האימפריה המראטהית]], השליט הגולה [[בהאי ראו השני]]  חתם בשנת 1802 על הסכם כניעה של המראטהים מול הבריטים בתמורה לכך שיחזור לשלטון. מספר קבוצות כוח אחרות מטעם המראטהים מתנגדים להסכם ויוצאים למלחמה מול הבריטים, בה מצליחים להשיב את עצמאותם.
*1804 - 1808: **מלחמת פולאני** - [[אוסמן דן פודיו]]  ה[[פולה (קבוצה אתנית)|פולאני]] מנהל [[ג'יהאד|מלחמת קודש]] כנגד [[עיר-מדינה|ערי המדינה]] של בני ה[[האוסה (קבוצה אתנית)|האוסה]]. דן פודיו משתף פעולה עם [[אימפריית קאנם בורנו]] כדי להכניע את ההאוסה, ומקים באזור את [[ח'ליפות סוקוטו]].
*1813-1804: **מלחמת רוסיה–פרס** - אחת המלחמות הרבות בין האימפריה הפרסית לבין רוסיה הקיסרית, אשר החלה כ[[מחלוקת טריטוריאלית]]. בשלבים אלו של המלחמה התקשתה רוסיה, על אף יתרונותיה הצבאיים והטכנולוגיים, מכיוון שמרב משאביה הוקדשו למלחמות האירופאיות.
*1807: **כיבוש קונפדרציית פאנטה על ידי אשנטי** – לאחר עשורים של חיכוכים, כבשה [[ממלכת אשנטי]] את [[קונפדרציית פנטה]]  וזכתה לגישה ישירה לקו החוף של מערב אפריקה. באותה שנה הפסיקה בריטניה את סחר העבדים שהניע את הסחר המקומי, וההחלטה גרמה לבעיות כלכליות מקומיות והסלימה מאבקים אזוריים.
*[[עבד אל-עזיז אבן מוחמד#התחלת כיבושה של חג'אז|**התרחבות בית סעוד**]] – לאורך העשור [[בית סעוד]] ממשיכים את התרחבות הממלכה בסדרה מתמשכת של קרבות, ובעשור זה מתחילים לכבוש שטחים מין [[האימפריה העות'מאנית]]. לאחר למעלה מעשר שנים של מאבק, כובשים הסעודים את מכה העות'מאנית בשנת 1803 (ושוב בשנת 1805 לאחר שלא מצליחים תחילה להחזיק בה), את [[אל-מדינה]] בשנת 1806 ובהמשך העשור כובשים את כל מחוז [[חג'אז]] מידי העות'מאנים. כוחות בית סעוד אף פולשים צפונה, ולקראת סוף העשור מאיימים על [[בגדאד]] ו[[דמשק]]. העות'מאנים עשו מאמצים להשיב לידיהם את השטחים הכבושים, אולם עד סוף העשור לא מצליחים לקצור הצלחות.

=== סכסוכים פנימיים ===
* 1804 ואילך: **המהפכה הסרבית** – בתקופה בה מתרופף השלטון המרכזי [[האימפריה העות'מאנית|העות'מאני]] בבלקן, משתלטים בפועל [[יניצ'רים]] מורדים על האזור, גובים [[דמי חסות]] ופועלים באלימות רבה. התרחשויות אלו מעוררות התנגדות בקרב הסרבים המקומיים שיוצאים למלחמה ביניצ'רים. ניסיונות של הסולטאן העות'מאני להתערב נדחים על ידי הסרבים המורדים. בהמשך העשור זכו המורדים הסרבים גם לתמיכה זמנית של [[האימפריה הרוסית|רוסית]] והשתלטו זמנית על [[בלגרד]], אך נהדפו בסוף העשור.

=== אירועים פוליטיים בולטים ===
* 1 באוקטובר 1800: **לואיזיאנה הצרפתית** – ספרד מוסרת את [[לואיזיאנה]] לצרפת בהתאם לחוזה סן אילדפונסו.
* 1 בינואר 1801: **הממלכה המאוחדת של בריטניה הגדולה ואירלנד** – נוצרת כתוצאה מאיחוד ממלכת בריטניה הגדולה ו[[ממלכת אירלנד]].
* 1801: [[סיקיזם#היסטוריה מאוחרת|**תחיית הממלכה הסיקית**]] – [[רנג'יט סינג]] מצליח לאחד את קונפדרציית השבטים ה[[סיקיזם|סיקיים]] ומכריז על עצמו כמלך [[פנג'אב (הודו)|פנג'אב]]. במהלך העשור מרחיב סינג את שטח שליטתו בהדרגה, אולם הבריטים בולמים את התקדמותו מזרחה בחתימה על מספר הסכמים מולו.
*1801: [[אלכסנדר הראשון, קיסר רוסיה#שנותיו הראשונות בשלטון|**ראשית תקופת אלכסנדר הראשון**]] – תחילת תקופת שלטונו של הצאר התאפיינה בניסיונות לקדם רפורמות [[ליברליזם|ליברליות]] כמו קידום חינוך נרחב והגברת מעמדם של [[צמיתות|צמיתים]]. רבות מרפורמות אלו נבלמו בפועל על ידי גורמים שמרניים יותר בשלטון.
*8 באפריל 1802: **הפרדת דת ומדינה** – [[הקיסרות הראשונה|צרפת של אחרי המהפכה]] מגדירה מחדש את מעמדה של [[הכנסייה הקתולית]], באופן שמנתק אותה מהשלטון אך הופך אותה לחלק ממערכת המנהל עם שכר קבוע לבכיריה.
* 19 בפברואר 1803: **חוק הבוררות –** החוק שנחתם על ידי נפוליאון, מביא את [[הרפובליקה ההלווטית]] לסוף דרכה ומחליף אותה במדינת [[שווייץ]] המודרנית.
* 30 באפריל 1803: **רכישת לואיזיאנה** – ארצות הברית חותמת על חוזה עם צרפת לקניית הטריטוריה הצרפתית, שהייתה שווה לגודלה של ארצות הברית בזמנו.
* 1803: [[האימפריה המוגולית#שקיעת האימפריה|**השתלטות בריטניה על האימפריה המוגולית**]] – שטחה של [[האימפריה המוגולית]] באזור [[דלהי]] ממשיך לשמש כמקום שלטונם של הקיסרים המוגוליים, אולם אלו מתחילים לפעול בכפוף לשלטון בריטי על שטחם.
* 6 בנובמבר 1804: **הקיסרות הראשונה** – במשאל עם מאושרת הכתרתו של [[נפוליאון]] ל[[מלכי צרפת|קיסר צרפת]].
* 25 במרץ 1807: **הפסקת העבדות בבריטניה** – האימפריה הבריטית אוסרת על [[סחר העבדים]] בתחומה.
*1807: **ביטול זכות בחירה לנשים** – מדינת [[ניו ג'רזי]] משנה את [[חוקה|חוקתה]] כך שתשלול זכות הצבעה מנשים, [[אפרו-אמריקאים|שחורים]] וזרים, וכתוצאה מכך כבר אין אף מדינה בעולם שמכירה בזכות בחירה לנשים.
* 1 בינואר 1808: **המאבק לביטול עבדות בארצות הברית** – הוטל איסור על יבוא [[עבדים]] לארצות הברית.

=== כלכלה ===
1801: **הבורסה בלונדון** - הקמת ה[[בורסה לניירות ערך|בורסה]] המוסדרת הראשונה בעולם, ותחילתה של הבורסה המודרנית.

=== קולוניאליזם ואימפריאליזם ===
* 17 באוקטובר 1800 – בריטניה משתלטת על האי [[קוראסאו]].
* 8 בינואר 1801 – הצאר פאבל הראשון מוציא צו המספח את [[כארתלי-קאחתי]], היא [[גאורגיה]], לאימפריה הרוסית. כארתלי קאחתי בעצמם מבקשים את הסיפוח כדי לזכות להגנה רוסית מפני איומים מ[[ממלכת פרס|פרס]].
*1804 - [[ח'ליפות סוקוטו]] כובשת שטחים באזור [[ניגריה]] ו[[ניז'ר]] המודרניות.
* 8 בינואר 1806 – [[המלחמות הנפוליאוניות]]: [[מושבת הכף]] עוברת מידי ההולנדים לבריטים, והדבר מאפשר כניסתם של [[חלוציות|חלוצים]] בריטים לשטחים בפנים יבשת אפריקה.

=== דה-קולוניזציה והשגת עצמאות ===
* 1 בינואר 1804 - [[האיטי]] מכריזה על עצמאות מצרפת


== התנקשויות, חיסולים, וניסיונות התנקשות ==

[[קובץ:Hamilton-burr-duel.jpg |ממוזער|הדו-קרב בין המילטון לבר]]
* 12 ביולי 1804 - [[אלכסנדר המילטון]] נהרג ב[[דו-קרב]] נגד [[ארון בר]]

== אסונות ==

* 1803-1800: תקופת [[בצורת]] ממושכת באפריקה.

=== בריאות ===
* [[המלחמות הנפוליאוניות|המלחמות הנפולאוניות]] מסייעות להפצת מספר מחלות, ובראשן מגפת [[טיפואיד (מחלה)|טיפוס]], שמכה קשות בחיילים ב[[פרוסיה]] וב[[אוסטריה]], ובהמשך מתפשטת באוכלוסייה האזרחית במרכז אירופה וגובה אבדות רבות.

== מדע וטכנולוגיה ==

=== טכנלוגיה ===
* 1803 - [[ריצ'רד טרוויטיק]] פיתח את **כלי הרכב הממונע** הראשון בשם **כרכרת הקיטור הלונדונית** .
* 1803 - [[ויליאם סימינגטון]] פיתח את **סירת המנוע** הראשונה בשם "[[שארלוט דאנדס (ספינת קיטור, 1801)|שארלוט דאנדס]]", שמונעת בידי [[מנוע קיטור]].
* 21 בפברואר 1804 - הממציא הבריטי [[ריצ'רד טרוויטיק]] עורך את הנסיעה ראשונה של **קטר רכבת** המופעל בעזרת [[מנוע קיטור]]. הקטר שבנה משך [[רכבת]] לאורך [[פסי רכבת|פסים]] בבית-היציקה לברזל "פנידרן" (Penydarren) שב[[ויילס|וויילס]].
* 11 בפברואר 1808 – **פחם** מובער כדלק בניסוי ראשוני ב[[פנסילבניה]].

=== מדע ===
* 1 בינואר 1801 – גילוי **קרס**, ה[[אסטרואיד]] הראשון שהתגלה (מאוחר יותר הוגדר כ[[כוכב לכת ננסי]]).
*1802 - [[האמפרי דייווי]] מייצר את ה[[אור]]**אור** ה[[חשמל]]י הראשון. האור היה בהיר וקצר-מועד מכדי להיות מעשי, אך זוהי פריצת דרך משמעותית בפיתוח המצאות חשמל פרקטיות.
*28 במרץ 1802 – [[היינריך וילהלם אולברס]] מגלה את ה[[אסטרואיד]] **פאלאס**, האסטרואיד השני הידוע לאדם.
*1802 – תומאס וודגווד מפתח טכניקה מוקדמת של **צילום** בה מתועדים צללים על גבי נייר, אם כי באופן זמני.
* 1 בספטמבר 1804 – ה[[אסטרונום]] ה[[גרמניה|גרמני]] [[קארל לודוויג הרדינג]] מגלה את **3 יונו**, אחד מה[[אסטרואיד]]ים הגדולים ביותר בחגורת האסטרואידים.
*1808 – [[אלכסנדר פון הומבולדט]] כותב ספרו את "Voyage de Humboldt et Bonpland", אשר מניח את היסודות ל**גאולוגיה, מטאורולוגיה ווולקנולוגיה**.
*1809 – ה[[מתמטיקאי]] [[קרל פרידריך גאוס|גאוס]] משתמש לראשונה - ככל הידוע באותה תקופה - ב**התפלגות נורמלית**, לצורך לניתוח מידע [[אסטרונומיה|אסטרונומי]].
*1809 – הקמת **אוניברסיטת ברלין''', ובה סטנדרטים חלוציים של חופש אקדמי שהחלו להפוך לעקרונות מנחים ולבעלי השפעה עולמית.


File:Ceres - RC3 - Haulani Crater (22381131691).jpg| 1 בינואר 1801 – גילוי קרס
File:Locomotive trevithick.svg|נסיעה ראשונה של קטר
File:Trevithicks_Dampfwagen.jpg|נסיעה ראשונה של כרכרת הקיטור הלונדונית


## תרבות פופולרית

120px|ממוזער|לודוויג ואן בטהובן ב-1804
* 22 בדצמבר 1808 – ביצוע בכורה של הסימפוניות הבאות של לודוויג ואן בטהובן - החמישית והשישית, הפנטזיה הכוראלית והקונצ'רטו הרביעי לפסנתר של בטהובן לראשונה בקונצרט בניצוחו בתיאטר אן דר וין בווינה.
*בעשור זה מתקיימות לראשונה תחרויות שחייה מסודרות בין מדינות שונות.
*לאורך העשור רואים אור מספר ספרים מכוננים בהתגבשותה של תפיסת האידיאליזם הגרמני, ביניהם כתביו של גאורג וילהלם פרידריך הגל, שספריו זוכים לפופולריות רבה ומשפיעים רבות על תפיסות חברתיות.

## אישים בולטים
### מנהיגי עולם בולטים

### מדענים

### סופרים

## קישורים חיצוניים

## הערות שוליים

קטגוריה:המאה ה-19
קטגוריה:שנות ה-1800